|  |  |  |
| --- | --- | --- |
| **R E P U B L I K A H R V A T S K A****SPLITSKO-DALMATINSKA ŽUPANIJA****OPĆINA MILNA****Općinsko vijeće**KLASA: URBROJ: 2181-32-02/1-24-1Milna, \_\_\_\_\_\_\_\_\_\_\_\_\_ 2024. godine |  | P R I J E D L O G |

Temeljem članka 17. stavak 1. i članka 287. Zakona o socijalnoj skrbi („Narodne novine“, broj 18/22,42/22 I 119/22), članka 28. Statuta Općine Milna („Službeni glasnik Općine Milna“, broj 12/22 -. Pročišćeni tekst), Općinsko vijeće Općine Milna temeljem prijedloga Općinskog načelnika Općine Milna, na \_\_. sjednici održanoj \_\_\_\_\_\_\_\_\_\_\_\_ 2024. godine donosi

**SOCIJALNI PROGRAM**

**OPĆINE MILNA ZA 2025. GODINU**

**I. OPĆE ODREDBE**

**Članak 1.**

Ovim programom utvrđuju su oblici, opseg i način zadovoljavanja socijalnih potreba u Općini Milna, kriteriji za ostvarivanje prava na oblike pomoći te obim i način financiranja tih potreba kroz Proračun Općine Milna za 2025. godinu.

**Članak 2.**

Predmetni program donosi se za razdoblje od 1. siječnja do 31. prosinca 2025. godine.

**Članak 3.**

Sredstva za ostvarivanje prava iz socijalne skrbi utvrđenih predmetnim Programom, Općina Milna osigurava u svom Proračunu.

**II. KORISNICI SOCIJALNE SKRBI**

**Članak 4.**

Pojam korisnika socijalne skrbi (u daljnjem tekstu: korisnik) određen je Zakonom o socijalnoj skrbi.

**Članak 5.**

Prava iz socijalne skrbi utvrđena predmetnim Programom osiguravaju se hrvatskim državljanima i osobama bez državljanstva koje imaju trajno nastanjenje na području Općine Milna.

**Članak 6.**

Broj korisnika koji mogu ostvariti određena prava iz socijalne skrbi, odnosno određene oblike pomoći propisane predmetnim Programom, može biti ograničen temeljem raspoloživih sredstava unutar Proračuna Općine Milna za njegovo ostvarenje.

**III. OSTVARIVANJE PRAVA IZ SOCIJALNE SKRBI**

**Članak 7.**

Pravo na pomoći navedene u predmetnom programu, ostvaruje se podnošenjem pisane zamolbe Jedinstvenom upravnom odjelu Općine Milna ili po službenoj dužnosti.

Podnositelj/ica zamolbe dužan/na je priložiti dokaze da udovoljava uvjetima iz predmetnog Programa i to:

* Presliku osobne iskaznice
* Zadnji odrezak mirovine
* Potvrdu o visini plaće
* Potvrdu Zavoda za zapošljavanje, ukoliko je nezaposlen/a
* Druge dokaze koje zatraži Jedinstveni upravni odjel Općine Milna, ovisno o pomoći koja se traži.

Za provedbu predmetnog Programa zadužuje se načelnik Općine Milna, a na osnovu prijedloga Odbora za socijalnu skrb i primarnu zdrastvenu zaštitu.

**IV. PRAVA IZ SOCIJALNE SKRBI I FINANCIJSKA SREDSTVA**

**Članak 8.**

Predmetnim Programom utvrđuju se prava iz socijalne skrbi, kako slijedi:

* Troškovi stanovanja pomoći 2.000,00 €
* Pomoći za novorođenu djecu 25.000,00 €
* Stipendije 20.000,00 €
* Troškovi pogreba 4.000,00 €
* Sufinanciranje (eskurzije, terenske nastave i sl.) 7.000,00 €
* Pomoći učenicima osnovnih i srednjih škola te studentima 3.000,00 €
* Pomoći za bolesne i nemoćne i ostale pomoći 12.000,00 €
* Suzbijanje ovisnosti 2.000,00 €
* Ostalo sufinanciranje u naravi (nabava radnih bilježnica za OŠ) 12.000,00 €
* Projekt EUROMELANOM 2.000,00 €
* Pomoć umirovljenicima 14.000,00 €

Ukupna planirana sredstva za realizaciju predmetnog Programa iznose **103.000,00 €.**

**V. KRITERIJI ZA OSTVARIVANJE PRAVA I OBLIKA SOCIJALNE SKRBI**

**Članak 9**.

1. **Pomoć za podmirivanje troškova stanovanja i jednokratne novčane pomoći.** Troškovi stanovanja odnose se na najamninu, komunalnu naknadu, električnu energiju, plin, grijanje, vodu, odvodnju i druge troškove stanovanja u skladu s posebnim propisima. Pomoć za troškove stanovanja može se odobriti samcu ili obitelji, ako mjesečni prihod samca ili obitelji, u posljednja tri mjeseca prije mjeseca u kojem je podnesen zahtjev, odnosno pokrenut postupak po službenoj dužnosti, ne prelazi visinu sredstava za uzdržavanje. Pomoć za podmirivanje troškova stanovanja može se odobriti u novcu izravno korisniku ili na način da nadležna služba Jedinstvenog upravnog odjela Općine Milna djelomično ili u cijelosti plati račun izravno ovlaštenoj pravnoj ili fizičkoj osobi koja je izvršila uslugu. Pomoć za podmirivanje troškova stanovanja može iznositi za samca 80,00 € mjesečno, a za svakog dodatnog člana obitelji još po 15,00 € mjesečno.

 Jednokratna novčana pomoć može se odobriti samcu li obitelji koji zbog trenutačnih okolnosti nisu u mogućnosti djelomično ili u cijelosti zadovoljiti osnovne životne potrebe i iznosi do 600,00 € po korisniku, isplaćena jednokratno ili u više navrata. Jednokratna novčana pomoć za umirovljenike, koji ostvaruju pravo temeljem posebne odluke, određuje se za mirovine do 650,00 € visini od 50,00 € te za osobe starije od 65 godina sa prebivalištem na području Općine Milna u iznosu od 50,00 €.

1. **Pomoć za novorođenu djecu** isplaćivati će se temeljem Odluke o načinima i uvjetima korištenja predmetne pomoći koja je na snazi danom stupanja na snagu ovog Programa.
2. **Pomoć učenicima osnovne i srednje škole te studentima.** Pomoć za podmirivanje troškova učeničkih marendi, pomoć obiteljima s više djece, samohranim roditeljima te temeljem imovinskog statusa. Pomoć učenicima i studentima ne može iznositi više od 100,00 € mjesečno, a najviše do 800,00 € u tekućoj proračunskoj godini.
3. **Pomoć za bolesne i nemoćne.** Pomoć za bolesne i nemoćne, odnosi se na lijekove, pomagala, terapije, troškove putovanja do liječnika te druge slične troškove. Može se isplatiti jednokratno u iznosu ne većem od 600,00 €, te u više navrata, a najviše 150,00 € mjesečno, ovisno o stvarnom trošku za koji se traži pomoć.
4. **Pomoć za podmirivanje troškova pogreba** na području Općine Milna, za koje ih nije dužan snositi nadležni Centar za socijalnu skrb, ako umrli prije smrti nije osigurao sredstva za podmirenje troškova pogreba, a ne postoje osobe koje bi morale ili mogle ih snositi, osigurava se u iznosu od 200,00 €. Isplaćuje se jednokratno osobi, koja ih je podmirila ili pogrebnom poduzeću.

Sve gore navedene kategorije korisnika, navedena prava ostvaruju pod uvjetom da imaju prebivalište na području Općine Milna najmanje 3 mjeseca prije podnošenja zahtjeva za ostvarivanje prava.

**Članak 10.**

Općina Milna može preuzeti obvezu smještaja osoba u neku od ustanova socijalne skrbi, ako te osobe prenesu svoju imovinu u vlasništvo Općine Milna.

**Članak 11.**

Korištenje socijalne pomoći, temeljem odredaba Zakona o socijalnoj skrbi, za koje je nadležan Centar za socijalnu skrb, ne može biti preprekom ostvarivanja prava temeljem predmetnog Programa, osim za isplatu jednokratne pomoći za potrebe troškova pogreba.

**Članak 12.**

Općina Milna, korisnike socijalne skrbi i drugih oblika pomoći iz proračuna Općine Milna, po potrebi može uključiti u volonterske aktivnosti od društveno korisnog značaja za općinu Milna.

**Članak 13.**

Ovaj Program stupaju na snagu osmog dana od dana objave u „Službenom glasniku Općine Milna“, a primjenjuje se od 1. siječnja 2025. godine.

 **PREDSJEDNICA**

**OPĆINSKOG VIJEĆA**

 **Josipa Filipić**